"Setswana Puo ya Gae (HL)/P2 11 DBE/Ngwanaitseele 2017 NSC – Memorantamo POTSO 12 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. NTLHOMOLE MMUTLWA – OM Lobelo • Kgang e e reng ngwana o godisiwa ke setšhaba ke boammaaruri gonne fa re tla mo go Matsetseleko, o godisitswe ka go tlhakanelwa ke mabogo a a farologaneng. • Matsetseleko o godisiwa ke Kgori le Kelogile, batsadi ba gagwe ba madi, ba ba mo rutang go fitlha a bona dithuto tsa gagwe tsa materiki. • Mo kgodisong e, Kgori o mo ruta molao le go tlotla batsadi, le go itse go gotsa molelo wa kgotla, mo a feleletsang a tshwarelela rraagwe fa a akgaakgilwe ke merero e mengwe ya lelapa. • Kelogile o ne a mo rutile go tsoga mo mosong mongwe le mongwe go ya go tlhola leruo la bona kwa dikampeng tsa motse. • Ka ntlha ya kgodiso le go tsaya gore o rata morwae, Kgori o mo ratela go nna mojaboswa wa go gotsa molelo wa kgotla. • Matsetseleko o a ngwega a tshaba go nna mogotsamolelo wa kgotla, mme batsadi ba gagwe ba bega se kwa mapodising le kwa kgosing, go ba tswa thuso, go supa fa ngwana e le sejo, a tlhakanelwa. • Mo go ngwegeng ga gagwe, Matsetseleko o pegwa ke monna wa mosweu, mme o mo rotloetsa gore a itlhokomele thata kwa a go yang, a tsenye marapo dinameng le go itse gore lebitla la ngwana wa monna le fa thoko ga tsela, sesupo sa fa ngwana e le sejo, a tlhakanelwa. • Matsetseleko o gorogela kwa ga Segonyamatlho yo o mo amogelang le go mo tshwara sentle. • Kwa ga Segonyamatlho, Matsetseleko o iponela legae la bobedi kgakala le legae. • Segonyamatlho o tsaya Matsetseleko jaaka ngwana wa gagwe, a mo emanokeng, a mo gakolola, a mo kaela le go mo thusa go fitlha e nna monna yo o ka ikemelang ka maoto a gagwe. • O mo rotloetsa go ikaga le go mo tsweledisa pele, o mo apolela koloi ya gagwe ya pele gore Matsetseleko a itshimololele ka yone. • Kgosi Kgololo o bontsha lerato la botsadi la go tshwenyega le go batla go itse ka ga Matsetseleko morago ga go utlwela gore Matsetseleko o ne a na le Palesa kwa dikgaisanong tsa dikolo. • Kgosi o biletsa booraKebapetse kwa kgotla go tla go ba rotloetsa go nna le phisego ya go batla morwaabone. O kgalemela banna ba lekgotla ka a lemoga fa maemo a tswa mo taolong e bile ba setse ba iphetotse dikgosi, ka a belaela fa e le bone ba tshoseditseng Matsetseleko, go supa gore o ngwana o a tlhakanelwa. • Segonyamatlho o supa kemonokeng mo go Matsetseleko fa a sena go bona tiro, o mo itsise gore a se ka a tsamaya go batla bonno gosele, a nne a ntse fa ga gagwe. • Kwa meepong, bathapi ba nna le seabe mo go godiseng Matsetseleko ka go mo tlhatlhelela ka ga go tsamaisa mafaratlhatlha a motlakase le go baakanya diphoso tsa ona. Letsatsi le lengwe le le lengwe o tsenela ditlhatlhelelo le dithuto tsa go dira ka motlakase, go dirisa metšhini ya mefutafuta ya meepo le go tlhokomela tshireletso e e lolameng ya badiri. [25] Kwalololo e ileditswe Phetla"